Eräkärry

Tervetuloa eräkärryä käsittelevään wikiin
Welcome to my hiking trailer wiki Welcome to my roller pack wiki Välkommen till min Vandringskärrä sidor. Du kan använda Googles översättäre eller du kan skicka E-post och jag svarar på svenska eller engelska

Tälle wikille kerään tietoa ja kokemuksia eräkärrystä
Tässä kuvassa kärry ensimmäistä kertaa tositoimissa. Tämä versio on siirtynyt polkupyörän peräkärryksi, Kärry kuitenkin osoitti idean toimivaksi. Viereinen kuva versio 1.0 This was my first version of hiking trailer.

Eräkärryä koskevaa sähköpostia voit lähettää osoitteeseen erakarry1@gmail.com You can send email erakarry1@gmail.com Du kan skicka E-post erakarry1@gmail.com

Oletpa nuori tai vanhempi vaeltaja nyt sinulla on ensimmäisen kerran mahdollisuus yhdistää miellyttävän kevyt vaellus ja riittävä määrä tavaraa mukaan. Mikäli rinkan kantaminen on syystä tai toisesta hankalaa käytä Eräkärryä.

Ensimmäinen erä eräkärryjä on valmiina ja osa on jo toimitettu halukkaille. Seuraava kerran eräkärryjä valmistuu syksyllä 2011

Ensimmäisessä kuvassa kärry varustettuna normaali yöretkivarustuksella

Toisessa kuvassa kärry kantoasennossa jos sattuu niin paha paikka että kärryllä ei voisi vetää ( vielä ei ole sellaista tullut vastaan)



Kävimme viikolla Laipanmaassa retkikaverin kanssakärryjen testireissulla. Kärryt pelasivat hyvin mutta kun päällä oli pelkästään T-paita niin vyössä olevat peltilevyt hiersivät niin että kyljissä oli vähän hiertymää. Kokeiltavana oli myöskin oikea heavy versio. Siinä kantavuus on yli 50 kg. Pyörä kestää kuormaa 120 kg mutta se on lähinnä teorettista. En osaa kuvitella sellaisia kuljetustarpeita ja kuka sitä jaksaisi kiskoa pitkin metsiä. Loppuviikosta ompelija toivon mukaan saa ommeltua toppaukset niin tämäkin ongelma siirtyy historiaan. Sain ompelijalta uudet toppaukset ja pienen kokeilun jälkeen oli hyvin tyytyväinen uusiin tappauksiin. Ne toimivat hyvin ja ovat vielä asiallisen näköiset. Tänään hain postista vyön josta tehdään seuraava vetovyö. Nyt sain vaaan jolla punnitsin kärryn. Kärry painoi 7,4 kg Rinkka tavaroineen 13,4 kg. Hartioille tuleva paino oli 8,2 kg. Oli yllätys että hartioille tuleva paino oli niin pieni. Hartiapainon mittasin siten että kärryt olivat vetokulmassa ja punnitsin kuorman valjaista

Lisäsin kuvan varsinaisesta "heavy userista". Kärryssä on puhkeamaton rengas ja kuorman kantokykyä "riittävästi". Toppaukset ovat vielä ompelijalla. Tämän kärryn paino on 8,2 kg. Koska runko on suora niin kivikkoisessa maastossa tämä menee paremmin. Toisaalta korkemapi kuorman painopiste hieman rajoittaa käytännön maksimikuormaa.



Pelkällä T-paidalla kärryä vedettäessä kyljet hieman kipeytyivät. Teetinpä sitten toppaukset. Olkäpäät eivät ole kipeytyneet ollenkaan siitä huolimatta teetin myös olkatoppaukset Kuvassa näkyvissä vyön toppauksissa vahvistuksena reikiin on laitettu purjerenkaat.



Tänään pakkasin kärryn reissua varten. Viikon reissun tavarat painavat rinkan kanssa n 35 kg. Hartioille mittasin painoksi kalavaakalla n 17 kg



Tässä kuvassa näkyy hyvin se että kun kuorma on pystyssä niin paino tulee enemmän pyörän päälle ja paino hartioille on oleellisesti pienempi

04.11.2011 Syyshommia
Talvi näyttää lykkäävä tuloaan

Tänään ompelin vyön säädöt kiinni. Säädöt liukuvat pikkuhiljaa löysemmiksi siksi tämä ompelusessio oli tarpeen.

Ensi viikolla hitsautan uudet aisat joilla saan kuorman vielä pystymppään eli painopistettä vielä enemmän kärryn pyörälle.

Ideoimme tänään kokonaan uutta kärryn rakennetta. Kärryn runko muuttuu autoista tuttuun pohjalevykonstruktioon mihin laitetaan tarvittavat varusteosat

03.12.2011
Uusien aisojen teko on hieman viiväastynyt. Uudet kärryn aisat ovat maalarissa. Laitan kuvaa jahka saan aisat

No niin uudet aisat ovat saapuneet. Kokeilun takia niissä on kahdet kiinnitysreiät. Laitoin ensin etummaisiin reikkiin mutta kärry tuntui olevan liian kaukana ja siirsin

kiinnityspisteen kuvassa näkyvään toiseen reikäpariin. Tyhjänä aisat vaikuttivat hyviltä. Käyn tänään iltapäivällä koevedolla lähikodalla niin sitten tiedän miten uudet

aisat käyttäytyvät.

Materiaalina on edelleen 15 x 25 neliöprofiili



6.12.2011


Tässä kuvassa ovat uudet aisat kokeilussa. Hyvin pelasivat. Kuormaa oli normi n 20 kg. Lunta oli vain pari kolme senttiä ja silti kärry tuntui kulkevan tasaisemmin.

20.12.2011 laitoin kärryn Kuinomaan vuokrattavaksi
[]

Latasin pienen videopätkän

[]#

13.04.2012
Tein uudet aisat kärryyn ja asensin ne ylläolevaan vetovyöhön. Näillä aisoilla saan kuorman paremmin pyörän päälle ja kuorma on kevyempi. Nämä aisat mahdollistavat sen että jyrkemmässäkään nousussa kärry ei osu kantapäihin.



Kärry lastattuna ja valmiina taipaleelle
Erakarry loaded and ready for hike. Weight is about 25 kg

Salla 10-13.6.12


Kuva on otettu Sallan poropistossa UKK-reitin varrella. Kuten kuvasta näkyy niin aisojen pidemmällä vaakaosalla on mukava lepuuttaa käsiä. Kuorma on melkein pystyssä ja suurin osa painosta on pyörän päällä. Näin ollen olkapäille ja kylkiin kohdistuu melko pieniä kuormia. Ei paljon tuntunut vaikka mukana oli purkkihernekeittoa ja hedelmäsäilykkeitä ja muuta painavaa ruokaa. Makuupussina joutsen 2000 EXT, ei tarvinnut palella. 4 kg kodan jätin pois koska reitillä oli riittävästi laavuja ja kämppiä eikä ollut tietoa muista kulkijoista. Kota oli pakattuna makuualausta päällä. Vaelsin reitin Poropuisto-Siskelilampi-Aihkipetsi-Ylimmäinen palotunturi-Paltsarikumpu- Ruuhitunturi-Sallan erätuvat. Vaellus lyheni alkuperäisestä sen takia että sain mukavan paluukyydin yllättäen. Reitti oli aika helppokulkuista ja muita vastaantulijoita ei ollut. Vieraskirjoissakin oli merkintöjä harvakseltaan. Kärry toimi hyvin ja oli kevyt vetää. Odotin että jyrkissä ylämäissä toteutuisi ns.rullaluistinilmiö eli että kärry olisi tosi raskas vetää. Kuitenkin se tuli mukavsti perässä. Parhaiten kärry kulki reitin vieressä jossa kunttakerros on koskematon. Noin puolet matkasta taivalsin polun vieressä ja vain sileimmillä osilla käytin polkua. Mitään rasitusvaivoja en kokenut. Olkapäät ja kyljet eivät olleet yhtään kipeitä reissun aikana ja jälkeen. Eräkärryn kanssa taivaltaminen on sellaista rauhallista menoa. Maisemia tulee katseltua enemmän kuin rinkan kanssa koska askeltaminen on huolettomampaa. Tämä paketti on sellainen että voin suositella sitä vaikka vähän pidemmällekin reissulle.

27.07.12
Päätin tehdä vielä yhdet jyrkemmällä kulmalla olevat aisat. Saan näillä aisoilla kuorma täysin pyörän päälle. Koeveto aikanaan näyätää kannattiko tehdä jyrkemmät aisat.

04.08.12
Kuvassa uusin kärryni. Uutta on kääntyvä alataso ja ja jyrkemmät aisat. Valjaat ovat vanhanmalliset mutta vaihdan uudet topatut valjaat kun saan aisat maalarista

Nyt on uusin aisamalli testattu kotitpihassa. Mukavasti tuli perässä. Yläaisan pituus on n 45 cm eli askeleen mitta. Isommalla kuormalla täytyy tehdä "vakaajatanko" n 20 cm kulmasta vetäjään päin. Isommalla kuormalla aisat voivat vähän elää sivusuunnassa. Tein tänään vakaajatangon ja kärrystä tuli niin tukeva että 35 kg pikkupoika istui kyydissä ja kärry totteli hyvin. Tällä vakaajatangolla pääsin samaan tukevuuteen kun oli suorilla aisoilla. Tässä kärryssä on tilan säästämiseksi alataso saranoitu. Tuo alimmaisena oleva levy kääntyy kuljetuksen ajaksi rungon suuntaiseksi.

28.08.2012
Kun latasin tähän uuteen kärryyn Savotan 906 täydessä lastissa niin kärry oli hieman kiikkerä. Siirsin painavan makuupussin rinkan yläkaaresta aisojen vaakaosaan hihnoilla kiinni jonka jälkeen kärry meno vakavoitui. Tässä tapauksessa kuorman painopiste nousi liian korkealle ja se aiheutti sen että kärry huojui. Kuvassa oleva matalampi rinkka ja laavu tuossa ylhäällä olivat ihan tukevat ja tulivat mukavasti perässä. Täytyy vielä tehdä testausta.

Allaolevista kuvista näkyy saranointi.



12.08.12
Varustelin uuden kärryn. Kärryssä on vanhaa perua ainoastaan perusrunko - Uudet aisat, käry ei tule kantapäille jykremmässäkään nousussa - Uudet toppaukset vetovyöhön, kyljet eivät kipeydy - Kääntyvä alataso, helpottaa kuljettamista - "vakaajatanko" En tiedä vielä mikä on tangolle oikea nimi. - Kaikki terävät kulmat on poistettu. Hihat ja takit eivät ole repeämisvaarassa. - Olkaimien paine on niin pieni että tuskin gorekalvotkaan ovat vaarassa repeytyä Painopiste nousi vähän mutta en huomannut sen vaikutusta tukevuuteen Kärryn säädöt on mitoitettu siten että se sopii 150 - 200cm vetäjälle





16.8.2012
Askartelin AutoCadille piirettäväksi uuden pohjalevyn kuvan. Jyrsiminen voi viedä vielä tovin ja siihen sopivan rungon tekeminen vielä enemmän. Josko kevään korvalla olisi valmis Eräkärry v 5.0

1.9.2012
Eräkärryä esittelvän wikisivustooni on tututunut elokuussa ihmisiä 7 eri maasta. Kiinostus lisääntyy pikkuhiljaa. Kiinasta on joku katsellut eräkärry sivua. Saas nähdä tuleeko sieltä joskus edullista kärryä

17.9.2012
Tein kärryyn taittuvat aisat kuljettamisen helpottamiseksi. Aisat on saranoitu ja ne taittuvat kärryn alle kuljetuksen ajaksi.

17.9.2012
Uutena maana tutustujissa on Puola

28.09.2012
"3d" malli uudesta rungosta Malli versiosta 5.0. Tätä mallia voi tehdä useammankin jos se osoittautuu ennakkoarvioiden mukaiseksi

Puusta on helppo hahmotella uuden kärryn runkoa. Ideana on vähentää hitsauksen osuutta ja saada kärryyn vähän lisää joustoa

06.10.12
Eräkärryn 5.0 runko-osa on valmiina, vielä vetovyö paikoilleen ja sitten testaamaan. Kärryn runko on tukeva ja jonkun verran joustava. Levyyn voi jokainen laittaa haluamiaan ripustuksia

12-14.10.12 Eräkärryn kanssa Kankimäki-Helvetinkolu-Haukanhieta
Kuvassa kärry perusvarustuksessa.Tämä on se tavallinen kuorma mitä vedän kärryllä. Kota ja makuupussi painava yhteensä n 9 kg. Muut kamat painavat n 15 kg. Tällainen kuorma kulkee mukavasti.

Lähdin Kankimäen parkkipaikalta n 12.10.12 n klo 15 kohti Helvetinkolua. Alkumatka oli helppoa sorastettua polkua. Kärry tuli kuin tyhjää perässä. Helvetinkolulla poikkesin päivätuvalle ilman kärryä. Näköalapaikalla esittelin kärryä pariskunnalle joka ei ollut kuullutkaan moisesta kulkupelistä. Esittelyn jälkeen lähdin laskeutumaan Helvetinkolun rappusia alaspäin. Kärry vähän täristi alaspäin mennessä mutta ei työntänyt yhtään. Kun pääsin alas niin siinä oli pikkaisen matkaa pitkospuut. Paikka paikoin pitkospuissa oli vähän lahoja kohtia. Kärry ei pudonnut kertaakaan pitkospuilta vaikka oli aika liukasta kun satoi pikkasen koko ajan. Itse horjahdin kerran mutta en kaatunut. Pitkospuiden jälkeen oli ensimmäinen nousu jossa ei ollut portaita vaan melko kulunut juurien täyttämä polku. Vedin kärryn yhtäsoittoa mäen päälle ja hengähdin hieman sekä join mehua. Polku jatkui melko kuluneena ja matkalla oli vielä melkoisia ryteikköjä myrskyn kaatamia puita. Reitti oli raivattu joten se ei estänyt kulkua. Reitin loppupäässä oli nuotinpaikka jossa oli wc ja nuotiokehä paikka on melko kauniilla paikalla, siitä haukanhiedalle oli sorastettu polku mitä pitkin oli helppo kulkea. Tämä oli ensimmäinen matka missä en huomannut mitään parannettavaa kärryyn eli paketti alkaa olla kasassa.

**31.10.2012**
Vaihdoin tänään kärryyn nokialaisen tilalle Schwalben Big Apple 16 x 2.00 renkaan. Rengas on pistosuojattu erikoisrengas Minipaine 2 bar ja maksimipaine taisi olla 3,5 bar Kynnyksen ylivedossa täräys oli paljon vaimeampi kuin nokialaisella. Näyttäisi siltä että kivikkoisella ja juurakkoisella taipaleella tämä rengas vähentää tärinää. Ainakin toistaiseksi ei ole tarvetta kehitellä erillistä jousitusta. Parin viikon päästä pääsen tositoimiin kärryn kanssa ja silloin voin vertailla mitä eroa näillä renkailla on käytännössä.

03.11.2012
Tänään sain valmiiksi uudella pohjalevyllä olevan eräkärryn. Pihalla suorittamani koeveto rinkan kanssa näytti kaiken olevan ok kunnossa. Sunnuntaina pääsen kokeilemaan kärryä metsäoloissa. Tuskin mitään yllätyksiä tulee vastaan. Vetovyön kiinnityksen aisoihin tein yksinkertaisemmaksi ja vakaajatankoon kehittelin uuden helpomman säätömekanismin. Nyt säätöä varten ei tarvita kuin kahden mutterin hellittäminen. Aikaisemmin piti avata neljä mutteria samaan tarkoitukseen.

05.11.2012


Kuvassa kärry kuljetusta varten pakattuna. Menee aika pieneen tilaan. Teen jälleen kerran uudet aisat, yhdistelen kaikkien aisojen hyvät ominaisuudet. Ensimmäisen kerran teen aisoihin myös vahvikkeita koska pitkässä juoksussa aisat tuppaavat litistymään ruuvien kohdalta.

13.11.2012
Kävin testaamassa uutta kärryä. Kärryssä oli normaali retkivarustus. Rinkan paino n 20 kg. Uusi pohjalvey ja paksu Schwalben takakummi lisäsi mukavasti joustoa. Alussa testasin kärryn joustominaisuuksia tienpohjalla johon on levitetty sekalaisia kiviä joiden koko vaihteli n 10-15 cm välillä. Tienpohja oli ikävää käveltävää mutta kärry tuli perässä, vähän täristi mutta ei häiritsevästi. Normaalilla polulla kärry kulki pehmeästi. linkissä kuva uudesta kärrystä. Laitan sinne tänään muitakin kuvia. Lisäsin muutamia kuvia.

[|https://picasaweb.google.com/112396597233768176286/Erakarry50#5810368419335573810]

25.11.2012
Testailin tänään pajalla uusia alumiinisia aisoja. Ensi kokemus mukavan kivat mutta lujuus herättää hieman epäilyjä kestävyydestä. Eiköhän tulevalla viikolla ole mahdollisuus käydä testaamassa kuorman kanssa. Kyllä alumiiniaisat kestävät suoralla mutta jos kärry jostain syystä horjahtaa niin miten sitten käy. Helpoimmin kärry horjahtaa silloin kun valjaita irroitetaan tai puetaan päälle.

27.11.2012
Tänään sain uuden kevyemmän kärryn valmiiksi. Uudet painolukemat ovat 8,1 kg. Tästä vielä kilo pois on aika haasteellista. En taida ennen joulua yrittää. Jos alkuvuodsta on lomaa niin silloin voisi askarrella.

28.11.2012
Uusi pohjalevy. Tässä riittää säädöt isommallekin ja ja hoikemmallekin vetäjälle. Helppo valmistaa työstökoneella. Tästä on helppo räätälöidä kärry kulloisenkin tarpeen mukaan.

Voi olla että pääsen kokeilemaan lumiominaisuuksia tulevana viikonloppuna

30.11.2012
Tänään pääsin ottamaan tyypit uudesta kärrystä. Kärryn paino on n 6,9 kg ja rakenne on muottivaneria muut paitsi aisat ja pienet tukilevyt mihin pyörä on asennettu. Aisat ovat alumiinia. En ole aikaisemmin käyttänyt alumiiniaisoja. Pakkasin Savotan 906 n 15 kg tavaraa ja lähdin testiradalleni. Kärry oli mukavan kevyt nostaa autosta. Laitoin rinkan kiinni 2 irtohihnalla. Aluksi meno tuntui hieman huterolta mutta muutaman kymmenen metrin jälkeen meno vakautui. Kärry toimi aivan kuten metallirunkoinenkin. Levystä lähti jonkin verran ääntä kun kärry pomppi kivien päällä. Matkan varrella oli harvennushakkuuta ja kaadetut puut oli jätetty korjaamatta. Jos olisin ollut rinkan kanssa liikkeellä en olisi lähtenyt ylittämään aluetta. Osa alueesta oli vielä harventamatta. Alavalla alueella kasvoi havupuiden seassa aika tiheästi pajua. Tuollaiset sormen vahvuiset pajut lakosivat kärryn alle kivutta. Kärryn kanssa oli huoletonta rymytä. Osa puista oli noin polven korkeudella. Ei muuta kuin puun yli ja kärry tuli nöyrästi perässä. Metsässä oli lunta paikkapaikoin n 5 cm lumi pehmensi menoa ja kenkien alla tuollainen määrä ei tuntunut ollenkaan. Jos sataa koko yön niin huomenna pääsen testaamaan kärryn menoa vähän paksummassa lumessa.

=
Kävin maanantaina testaamssa Eräkärryn lumiominaisuuksia. Lunta oli 10 - 15 cm. Siis vedin kärryä eräsuksilla, suksina minulla oli Järvisen lapponiat 210 c. Kapea kärrynpyörä kulkee suksien välissä hyvin ja ei ota suksiin kiinni. Samoiten haarakäynti ylämäessä sujuu. Joskus toinen suksi ottaa vähän kiinni renkaaseen mutta ei mitenkään haitaksi. Kärry on kevyempi vetää kuin ahkio. Tietenkään kärryyn ei ladata ihan niin paljon kuormaa kuin ahkionn mutta viikonloppureissun kamat kulkevat kevyesti. Luulin että suksikäyttöä varten pitää tehdä pitemmät aisat mutta ei tarvinnutkaan tehdä muutoksia nykyisiin aisoihin. Jos rinkaan vertaa niin eräkärryn kanssa on tukevampi liikkua painava rinkaa selässä tuppaa välillä viemään miestä. Laskuissa eräkääry rullaa pidemmälle kuin ahkio liukuisi.======

18.12.2012
Nyt on lunta n 30 cm ja pidin omaehtoisen tyhy iltapäivän. Pakkasin sukset, rinkan ja eräkärryn autoon ja ajelin testiradalleni. Maisema oli valkoinen kauttaaltaan. Lunta tuprutteli taivaalta ja tuuli aika navakasti. Nostin kärryn autosta ja pakkasin rinkan kärryyn. Pukemisjärjetys on niin että ensiksi kärry kantoon ja sitten vasta sukset jalkaan ja viimeiseksi juomapullo paikalleen. Hiihtelin ensimmäiset 50 m tietä pitkin ja sitten poikkesin metsään. Hiihtelin polkua pitkin jossa kukaan ei ollut kävellyt. Kärry kulki mukavasti perässä välillä suksen kanta vähän osui pyörän reunaan ei mitenkään haitallisesti. Tulin ensimmäisen mäen päälle ja hiukan emmin laskemisen kanssa. Lähdin kuitenkin laskemaan mäkeä ja huomasin että kun otin kahvoista kiinni niin meno oli hyvin vakaata. Kärry toimi peräsimenä ja tukena. En ole koskaan tuntenut laskemista suksilla näin vakaaksi. Pitäisiköhän mennä paikalliseen hiihtokeskukseen laskettelemaan eräsuksilla ja eräkärryllä. Huomio voisi olla taattu. Poissa oli rinkan aiheuttama vaappuminen ja horjuminen mikä useimmiten päättyy kaatumiseen. Ahkion kanssa kun laskee mäkeä niin aina joskus joutuu korjaamaan suksen asentoa ja silloin on kaatuminen lähellä. Alamäissä Eräkärry pesee rinkat ja ahkion 10-0.

Ensimmäinen isompi ylämäki tuli vastaan ja otin suosiolla sukset pois jalasta. Ahkion kanssa kun sukset ottaa pois jalasta niin niiden kantamisessa on oma hankaluutensa. Eräkärryn kanssa sukset kulkee hyvin kahvojen päällä. Jos lunta on polveen asti niin kannattaa kävellä mäet ylös. Sitten tuli vastaa pieni metsätien pätkä joka oli aurattu mutta siihen oli satanut uutta lunta n 10 cm. Siinä hiihtäminen oli yhtä juhlaa maisema vauhtui melkein samaa vauhtia kuin olisi hiihtänyt koneladulla. Jälleen polulle ja siellä tuli vastaan kaatunut mänty. Puu oli n 50 cm korkeudella. Siihen menin sivuttain ja kun pääsin itse yli niin kärry tuli helposti perässä. Kun oli tarvetta pitää juomataukoa niin huomasin että isommalle pyörälle ei lumisessa maisemassa niin helposti löydy topparia joka keventäisi kärryn painon tauon ajaksi. Tajusin kuitenkin että kun laitan suksisauvat vähän vinoon niin nostan eräkärryn kahvat sauvojen päälle niin koko kärryn paino lepää sauvojen päällä ja lepo alkaa lähes välittömästi niinkuin ahkiollakin. Oikaisin kivisen mäntytaimikon kautta, kivet olivat niin isoja että ne täytyi kiertää, sukset ja Eräkärry on hyvin taipuisa yhdistelmä, kivien kiertäminen on tällä yhdistelmällä helppoa. Tulin takaisin päin omia jälkiäni myöten. Eräkärry oli pääosin kulkenut nätisti omassa urassaan suksien välissä. Kun oli valmis ura niin paluu sujui reippaasti. Jos ollaan liikkeellä 2 tai 3 hengen porukalla niin paksukaan lumi ei ole este. Ainakaan etelässä ei taida olla niin paljon lunta että Eräkärryn kanssa meno hyytyisi. Näilläkin lumilla vastaavan reitin kulkeminen ahkion kanssa olisi ollut paljon raskaampaa. Tosin eräkärryssä ei ollut läheskään niin paljon tavaraa kuin ahkiossa normaalisti on. Näyttää vähän siltä että ahkioni jää kakkoseksi ainakin näillä viikonloppureissuilla sen verran vaikuttavia nämä käyttökokemukseni ovat. Suksista ja Eräkärrystä jää suunnilleen samanlainen ura kuin ahkiostakin.

Kuvassa kärry tauolla lumisessa metsässä. Pyörään ei ole tarttunut yhtään lunta.

19.12.2012
Tässä linkki Eräkärry videoon Here is link to hiking trailer videos

[]

6.1.2013
Kävin tänään kokeilemassa miten kärry kulkee hankikannolla. Lumi kantoi hyvin sekä hiihtäjaa että kärryä. Perttu Alitalo otti muutamia kuvia [|https://plus.google.com/u/0/?tab=wX#photos/112396597233768176286/albums/5830282841905012753]

26.01.2013
Kasailin tänään "jr27" tyyppistä eräkärryä jonka kantavuus on n 25 kg. Kuvasta puuttuvat aisat ja vetovyö. Tällainen kärry syntyy ihan perussirkkelillä tai voihan sen sahata vaikkapa käsisahalla. Lisäksi tarvitaan pyörä ja pyörän ripustukset. Alalaudan voi tehdä joko kääntyväksi tai kiinteäksi. Mikäli haluaa enemmän kantavuutta alalauta kannattaa tehdä kiinteäksi. Pyörän koko on 16"

Eräkärryn kanssa Päijänteen kansallispuistossa 15-17.2.2013
Pakkasin eräkärryn niin että kärryssä sisäpuolella oli alimmaisena teltta n 35 cm korkeudella maasta, painoa teltalla on 6,1 kg ja sen yläpuolelle Joutsen ext 2000 untuvapussi jossa painoa kait 2 kg. Kärryssä oli savotan rinkka joka painoi n 17 kg ja päällimmäisenä routamatto joka painaa n 2 kg. Suksina olivat Järvisen Lapponiat 210 perinteisellä eräsiteellä. Lähdin vetämään eräkärryä Padasjoen venesatamasta yhdessä Ruskan kanssa. Kun alla oli latukoneen kovettama alusta niin kärry kulki tällä kuormalla kevyesti. Kuljimme sen verran verkkaisesti että pystyimme juttelemaan. Paana oli sen verran leveä että mahduimme hyvin kulkemaan rinnakkain. Hiihtäessä kärryä ei tarvitse mitenkään pitää kiinni aisoista sillä kun kärry liikkuu niin se tasapainottaa itsensä.Alamäkeä kun laskee niin silloin pidetään aisoista kiinni ja kärry toimii ikään kuin peräsimenä, meno on hyvin vakaata. Kun sitten pääsimme ensimmäiselle tulipaikalle siellä odottelivat Heluna, Ikis, Walker ja Rellusitikka. Tauon jälkeen lähdimme hiihtelemään minä peränpitäjänä. Kun siirryimme valmiilta ladulta umpiseen niin aloin jäämään muista jälkeen pikkuhiljaa. Kärryn pyörä upposi ainakin paikka paikoin ihan jään pintaan asti. Jos jäällä oli lumen alla sohjoa niin kärryn rengas kynti pohjia myöten. Kärry jätti ainakin sohjossa pikkuisen kiemurtelevan jäljen mutta ei se vetäessä tuntunut. Kun kärryn pyörä putosi ohuen kannen läpi kovaan jäähän niin sen huomasi mutta ei se tuntunut mitenkään epämiellyttävältä. Tästä ei ollut muuta haittaa kuin vetämisen raskaus. Sohjon jäätymien ei vaikuta kärryn kulkuun mitenkään. Lunta tarttuu vanteeseen ja pinnoihin mutta se ei menoa haittaa. Eräkärryn kanssa kuljettaessa tauon pitäminen on helppoa, pysäyttää kärryn ja laittaa suksisauvan aisan alle ja olkapäihin kohdistuva paino on nolla. Lyhyen tauon takia ei kannata kärryä valjaineen irrottaa. Kun lähestyimme Nimettömän lahtea niin vesi oli laskenut niin paljon että jää oli paikka paikoin murtunut ja noussut vähän pystyyn. Sellaisen esteen kärryllä selvitin helposti. Kärryn kanssa voi nousta mäkeä haarakäynnillä. Haarakäynnissä suksen kannat välillä ottavat kiinni pyörän kumiin mutta ei niissä mitään kolhuja näkynyt. Leirissä purin kärryn ja pystytin Haltin Campsite teltan. Teltassa on ruhtinaalliset tilat pohja on 2,2 x2,4 ja vapaa korkeus n 150cm. Lattiana ensin koko pohjan alalla routamatto sitten ilmapatja ja ylimmäisenä solumuovi. Sisäteltassa minulla on Hanneksen vinkkaama hallaharso lisäeristeenä. Teltan lämmittimenä on Optimus hiker. Lämpöä riitti niin että sisällä olisi voinut olla vaikka t-paidassa. Tosin keli oli aika lämmin pakkasta oli ehkä -4. Lauantaina esittelin yleisölle eräkärryjä ja muutamat kokeilivat tyhjää kärryä. Eräkärryn vetäminen kannattaa aloittaa pienellä kuormalla ja lisät sitä pikkuhiljaa kun taito kehittyy. Jos lataa enimmäisellä kerralla täyden kuorman ja lähtee taipaleelle niin voi tulla ankea reissu. Sunnuntaiaamuna kun aamupalat oli syöty niin leiri rupesi pikkuhiljaa tyhjentymään. Puolenpäivän aikaan lähdimme viimeisenä hiihtelemään kohti Padasjokea. Minä hiihtelin viimeisenä ja jäin koko ajan porukasta kun kärry oli raskas vetää. Kun hiihdin kovempaa niin kärry nousi hankikannon päälle mutta kuntoni ei antanut myöden hiihtää kovaa koko aikaa. Alkumatkasta oli säädettävä vetovyötä pidemmäksi ja olkaimet olivat valuneet joten niitä piti kiristää. Olkainten valuminen tuntui niin että lonkan oikeassa puolessa tuntui pikkaisen hankausta mutta kotona suoritetussa tarkastuksessa ei löytynyt edes ihon punoitusta. Jos olisin sitkeästi jatkanut niin jonkinlainen hankauma oli ollut todennäköinen. Nostin olkaimia n 5 cm ja kuorma oli mukavampi vetää. Vetovyön pienikin säätäminen vaikuttaa kuorman painavuuteen. Mitä pystymmässä kuorma on niin sitä enemmän paino on pyörän päällä ja rasitus olkapäihin on pienempi. Loppumatkasta kun ahkioura oli kovettunut niin kärryn vetäminen oli paljon helpompaa ja viimeiset kilometrit pääsin latukoneen kovettamaa pohjaa jossa kärry kulki kevyesti. Matka mikä viikonloppuna taitettiin oli kai n 17 km ja kärry pelasi hyvin mutta vetäjälle reissu oli raskas. Tämä kuitenkin osoitti että kärryä voi käyttää ympäri vuoden kun lunta on kohtuullisesti. Syvemmässäkin lumessa kärry kulkee kun sukset tekevät uraa. Vastaantulijat ovat kiinnostuneita kärrystä, joten jos on taipuvainen ihmisarkuuteen niin vielä ei kannata hankkia Eräkärryä



Kuvassa eräkärry pakattuna talvivarustuksessa

Eräkärryn kanssa tauolla. Lumessa on helppo pitää taukoa, kun nojaa vähän taaksepäin niin kärry kevenee. Järvisen lapponiat ovat hyvin maastoutuneet.

15.03.2013
Kuvassa valmistuu taittuvia aisoja oikein sarjatyönä. Jigillä niitä on helppo hitsailla. Tosin jigin tekoon meni jonkun verran aikaa. Ensi kesänä näillekin aisoille löytyy tyytyväisiä vetäjiä. Vielä vähän hiomista ja sitten maalarille.



27-28.04.13 Eräkärryä ulkoiluttamassa evolla
Tässä muutamia kuvia [|https://plus.google.com/photos/112396597233768176286/albums/5872720322053047761/5872723288637556130?banner=pwa&gpsrc=pwrd1#photos/112396597233768176286/albums/5872720322053047761/5872723288637556130?banner=pwa&gpsrc=pwrd1&pid=5872723288637556130&oid=112396597233768176286]

Kävin eräkärryä ulkoiluttamassa Evon retkeilyalueella. Lähdin matkaan Pitkäniemejärven leirialueelta. Kun olin purkanut kärryn autosta ja lastannut sen niin alkuun kärry tuntui huojuvalta ja vähemmän mukavalta vetää. Kun pysähdyin niin huomasin että rinkka oli hieman löysällä ja se aiheutti koko kärryn huojumisen. Kävelin tietä pitkin Gogilaavulle. Ilma oli kirkas ja tuuli mukavasti. Kiertelin gogilaavun ympäristöä ja join hieman mehua. Gogilaavulta jatkoin matkaa metsää pitkin kalanviljelylaitoksen laavulle. Siellä nautin kupposen teetä ja pari porkkanaa. Järven tummansininen jää oli hyvän näköinen. Tauon jälkeen súuntasin reittiä pitkin Vähä-Keltaojan laavulle. Matkalla oli pari puuta kaatunut poikittain reitille ja heti niiden kohdalle oli muodostunut kiertotie. Kyllä vaeltajat hyvin noudattavat vanhaa sanontaa "parempi virsta väärää kuin vaaksa vaaraa". Vähä-Keltaojan laavulla pidin ensimmäisen pidemmän tauon ja ruokailin. Noin klo 18 lähdin jatkamaan taivalta kohti Sorsakolua. Varjoisissa kohdissa oli vielä jonkin verran lunta mutta ei se kulkua haitannut. Tämä väli oli reissun hankalinta maastoa. Kaatuneita puita ja kulunutta polkua. Viime talvi on kaatanut Evolla aika paljon yksittäisä puita joita ei ole korjattu pois. Jos puu on kaatunut reitille niin juuri kukaan ei ole kiivenyyt kaatuneen rtungon yli vaan on pyritty kiertämään puu. Vähä-Keltaojalla yritin katsella majavia mutta mitään jälkiä saati majavia ei näkynyt.

Sorsakolulla oli nuotiossa vielä muutamia kekäleitä jäljellä joten kyllä siellä joku oli käynyt. Istuskelin tovin laavulla ja ihailin kaunista aurinkoista iltaa. Kuuntelin heräävää linnunlaulukonserttia. Järvillä oli vielä tummansinistä jäätä, rannat olivat suurimmaksi osaksi auki. Ei tullut mieleenkään että olisi yrittänyt jäälle. Tänäkin keväänä on ihan tarpeeksi hukkuneita. Jatkoin matkaani kohti Vaarinkorven laavua. Poikkesin sen verran reitiltä että kuljin loppumatkan huoltotietä pitkin. Katselin joutsenparin ylilentoa. Kyllä tuollainen joutsenparin trumpetti keskustelu on mukavaa kuunneltavaa. Olisi kiva tietää mitä ne viestittelivät toisilleen. Kun lähestyin Vaarinkorven laavua nenääni tuli vieno savun haju. Lähempänä huomasin parkkeeratun auton. Laavulla oli isä ja kaksi poikaa. He iolivat tulleet aamupäivällä ja olivat majoittuneet laavulle. Päätin jäädä heidän kanssaan yöksi. Ilta meni jutellessa ja vähän ruokaa tehdessä. Pikkasen tuntui aina väloillä nipitystä mahapohjassa. Arvelin sen johtuvan siitä kun söin pari porkkanaa tyhjään vatsaan. Noin klo 21 vetäydyimme yöpuulle. Yöllä heräsin siihen että minulla on paha olo ja lähdin kävelemään. Kun olin kävellyt jonkun aikaa niin oksensin, Ensimmäinen aajatus oli tietenkin että mitenkä huomenna. Menin kuitenkin takaisin nukkumaan ja parin tunni unen jälkeen heräsin samaan pahanolon tunteeseen. Lähdin kävelylle ja jälleen oksensin. Oksentamisen jälkeen olni parani ja aamulla herätessä ei ollut ollenkaan pahaa oloa. Söin aamupalaksi puuroa ja vähän leipää. Kerroin lahtelaisille yön tapahtumista ja isä oli heti valmis auttamaan että saisin auton laavulle. Oloni oli kuitenkin ihan hyvä japäätin jatkaa matkaa. Sitä ennen kuitenkin otin vielä pienet nokoset jonka aikan lahtelaiset lähtivät ja jäin yksikseni laavulle. Noin klo 11. keräsin kamppeeni ja lähdin taipaleelle kohti autoa. Vähän jännitti rupeaako maha ilmoittelemaan olostaan. Minkäänlaista pahonvointia ei ollut ja matka jatkui ripeästi kohti autoa. Kävelin ensin Valkea-Mustjärven laavulle josssa pari perhettä oli ollut telttailemassa yön. Eräkärry herätti ansaittua huomiota ja yksi miehistä halusi kokeilla kärryä. Hän veti pienen lenkin ja vaíkutti tyytyväiseltä kokemaansa. Vetovyö oli hieman löysällä koska hän oli jonkun verran hoikempi kuin minä. Aikamme turistuamme lähdin jatkamaan matkaa. Poikkesin leirialueella katsastamaan alueen mutta kaikki oli rauhallista. Lähdin kävelemään kohti Pitkäniemenjärveä. läheiseltä isolta ojalta karkotin hauen liikkeelle ja telkkäpariskunta nousi lentoon. Järvelle oli matkaa n 300 m. Keväällä hauki taitaa keväällä nousta aika pitkällekin leveissä ojissa. Jonkin matkaa käveltyäni tuli vastaan vanhempi pariskunta joka oli lähtenyt katselemaan metsiään. He olivat kiinnostuneita Eräkärrystä ja sain taas olla mannekiininä.Muutaman kuvan otettuaan he jtakoivat matkaansa. Kohta jatkoin matkaani ja oikasin viimeiset 500 m metsän kautta. Poikkesin vielä Pitkäniemenjärven kokouspaikalle jossa pidin taukoa ja tuuletin saappaitani. Minulla oli kokeilussa yhditelmä Sienvin Arktis nahkasaappaat ja huopavuoret. Ne olivat minulla aikaisemmin talvihiihtosaappaina mutta kun ostin Rokat niin Arktikset ovat jääneet vähemmälle käytölle. Ainakin näihin kevään viinloppureissuihin Arktikset sopivat hyvin. Noin puolen tunnin tauon jälkeen jatkoin matkaani autolle. Vaikka tiedän että Evolla on rauhallista niin aina jännittää onko autolla kaikki ok. Koskaan ei ole mitään tapahtunut niinkuin ei nytkään. Kaiken kaikkiaan tämä reissu oli onnistunut. Eräkärry toimi hyvin ja mitään vaivoja ei tullut. Nyt koitin kärryä ensimmäisen kerran pienemmällä kuormalla. Kyllä se tulee mukavasti perässä.

Eräkärryn testausreissu Laipanmaahan
Olimme sopineet että Ikiksen lahjakärryä testataan 9-10.5 Laipanmaan retkeilyalueella. Klo 12 kokoontuivat Hamalainen, Pepi ja Ikis. Minulla oli kaksi kärryä mukana ja Ikiksellä oli omansa.Eipä ole aikaisemmin ollut yhtä montaa kärryä yhtä aikaa liikkeellä. Laittelimme kärryt vetokuntoon. Kun Ikis ja Pepi olivat ensimmäistä kertaa lähdössä kärryn vetoon niin autoin heitä pukemaan kärryt vetovalmiikksi. Pepillä oli 16" tuuman renkaalla varustettu kärry ja hänellä oli vain päiväreppu. Pepi kohdalla oli kyseessä alustava kokeilu Eräkärrystä. Meiil Ikiksen kanssa oli molemmilla 20" tuuman pyörällä varustettu kärry. Olen vetänyt sekä 16" että 20" pyörällä varustettua kärryä ja en vieeläkään osaa sanoa kumpi on lopullisesti parempi pyöräkoko. Itselläni meni ainakin vuosi ennekuin opin laittamaan kärryn valjaat kiinni sujuvasti. Kärryn valjaiden pukemista kannattaa harkoitella kotona kunnolla ennekuin lähtee pitemmälle reissulle. Lähdimme Rajalan kämpältä kohti Verkkojärven laavua. Matkaa oli vain 700m. Minulla oli kokeilussa kävelysauvat mutta aika nopeasti huomasin että sauvoista ei ollut mitään hyötyä ja Verkkojärven laavulla köytin sauvat kärryyn. Heti alussa huomasin että Ikiksen kärry kallistui vasemmalle. Kun pääsimme laavulle niin huomasimme että aisat olivat eri tasossa. Pienen korjaussession jälkeen saimme aisat suunnilleen samalle tasolle. Jatkoimme matkaa Kohti Elamonjärveä ja n 1km kuljettuamme Ikiksen toinen aisa katkesi. Onneksi tielle ei ollut matkaa kuin muutama satametriä. Kävelimma taikaisin autoille ja vaihdoimme katkenneiden aisojen tilalle uudet rauta-aisat. Tässä vaiheessa Pepi lähti kotiin ja laitoin Pepin Käyttämän kärryn takaisin autoon. Jatkoimme Ikiksen kanssa matkaa minun kärryni luokse. Jatkoimme sitten matkaa kohti Elamonjärven laavua. Ikis veti kärryään edellä ja minä tulin perässä. Maasto oli vaihtelevaa ja ihan sileitä polun kohtia oli vähän. Kärryt pomppivat juurista ja kivistä mutta tärinä ei ollut mitenkään häiritsevää. Siinä matkan jatkuessa totesimme että kärryä pitää vetää usemman kerran kevyemmällä kuormalla ja opetella miten kärry käyttäytyy. Matkalla oli muutamia pitkospuita ja Ikiksen kärry putosi muutaman kerran pitkospuilta. Kun vetotaito on kehittymässä niin ei heti hahmota miten kärryn pyörä tulee perässä. Pääsimme hyvin perille Elamonjärven laavulle. Kun olimme majoittuneet niin jonkin ajan kuluttua tuli tutunnäköinen seeferi ja narun perässä tuli Timoko. Ilta meni rattoisasti turistessa. Ikis kertoi tarkempia tietoja kämppähankinnastaan. Tarinaa riitti puolille öille. Siirryimme tahoillemme nukkumaan. Aamulla herätessämme kolme joutsenta oli tullut katsomaan ketä heidän kotijärvensä rannalle oli majottunut. Syötyämme aamupalan niin Timoko lähti kotiinpäin ja me Ikiksen kanssa pakkailimme kaikessa rauhassa varusteemme. Kun kärryt oli pakattu niin lähdimme kärryjen kanssa Rajalan kämppää. Lähdimme vetämään kärryjä Laipanrahkan kautta. Pääosin kävelimme tietä pitkin. Taukoa pidimme Ruokojärven laavulla ja söimme loput eväät. Ruokojärven laavulla näimme ainoat kulkijat. Pariskunta oli tullut päiväretkelle. Jonkin aikaa he ihastelivat kärryjämme ja kyselivät mistä idea on saanut alkunsa. Kärryt herättävät kiinnostusta vastaantulijoissa. Ruokojärven laavulta lähdimme reittiä pitkin kohti Rajalan kämppää. Laavulta lähtiessä reitti kulki jonkin matkaa vähän pehmeätä maastoa pitkin ja sitten nousimme aika jyrkän mäen ylös. Reitti oli aika kulunut ja kiviä oli jonkun verran, kärry kulki pehmesti kivien yli. Jatkoimme matkaa, nousimme hieman korkeammalle ja siltä näimme alempan pienen puurykelmän joka oli suurimmaksi osaksi kaatunut reitille. Oikaisimme hieman umpisen kautta ja ohitimme paikan. Loppumatka Rajalan kämpälle sujui ongelmitta.

Matkan aikana tekemiäni havaintoja


 * Alumiiniaisa ei ole ainakaan tässä versiossa riittävän vahva.
 * Kärryn pukeminen vaatii harjoittelua tai kaverin apua
 * Kärryn pakkaamista kannattaa harjoitella kotona, painavat tavarat alimmaiseksi rinkkaan.
 * Vetovyön säädöt pitää olla kohdallaan
 * Vyö pitää olla sen verran korkealla että se ei hankaa lonkkaa.
 * Vyön pehmuste on toimiva.
 * Hartiat eivät kipeytyneet.
 * Polvet pääsevät paljon helpommalla kuin rinkkaa kantaessa.

Outdoormessut Myyrmäessä
Myyrmäessä järjestettiin ensimmäset Outdoormessut. Messujen järjetäjänä on Riihimäen messut. Äkkiseltään konsepti vaikutti samansuuntaiselta kuin erämessutkin. Retkipaikan osasto oli hyvin sijoitettu yhden sisäänkäynnin lähelle Itse pääsin vasta sunnuntaina iltapäivällä. Osa messuosastoista oli jo aloittanut osastosa purkamisen. Eräkärry oli näytillä Retkipaikan osastolla. Eräkärry oli herättänyt ansaittua kiinnostusta. Osa messuvieraista oli ihmetellyt voiko kärry toimia, osa oli epäillyt pärjääkö huonommissa maastoissa ja pieni osa oli sitä mieltä että voisi harkita kärryn hankkimista. Paikalla oli poikennut yksi joka on tehnyt omaa kärryään ja yksi joka on pitkään kehitellyt ideaa. Toivottavsti tämä joka on kehitellyt ideaa sai intoa tehdä kärrynsä valmiiksi. Lähipäivinä selviää tuleeko yhteydenottoja. Kun lähdin kuljettamaan kärry autolle normaalista poiketen työntämällä niin ovella eräs pariskunta pysäytti minut ja katseli ja kyseli kärrystä jonkin verran.



Kuvassa Retkipaikan Antti Huttunen ja Eräkärry

20.05.2013
Eräkärry kehittyy pienin askelin kuvassa uusin aisamalli avattuna ja kuljetusasennossa. Nyt ovat molemmat osat vaihdettavissa ja mittatarkkuus on parantunut.

Vaihdoin materiaalia ja kun ei ajateltu sen enempää niin tulos on tällainen. Jos teräsprofiilista hitsattu aisa kestää niin samaa ei voi sanoa alumiinista hitsatusta aisasta. Mietintämyssyssä on muhimassa uusi rakenne.

Opin ja erehdyksen kautta.

28.05.2013 Outdoormessut
Myyrmäen Outdoor messujen jälkeen wikisivun kävijämäärät ovat nousseet selvästi. Muita yhteydenottoja on ollut muutamia lähinnä uteliaisuutta. Pari kyselijää haluaisi kokeilla kärryä mutta kokeilut siirtyvät syksyyn.

Eräkärryvaellus 4-10.6.2013 Ylläs - Vuontisjärvi
Mukana minulla oli 20” pyörällä varustettu kärry. Viikon vetämisen jälkeen en osaa sanoa onko 16” vai 20” parempi pyörökoko molemmat toimivat hyvin. Ehkä 16” on hieman vakaampi meikäläisellä ja 20” on rauhallisempi kivikossa, ero on kuitenkin hyvin pieni. Kärry kulki tasaisesti perässä. Kulkuasennoksi vakiintui nopeasti kädet aisojen päällä. Missään vaiheessa kärry ei osunut kantapäille. Pahemmissa paikoissa aisoista sai hyvän tuen. Kärry on hieman pitempi kuin edellinen versio, tämä ehkä aiheutti sen että kärry putosi yhdessä mutkassa pitkospuilta. Kivikossakin kärryn tärinä oli vähäistä. Jyrkässä alamäessä kärry pyrki työntämään jonkin verran. En kokenut työntämistä niin isona ongelmana että laittaisin jälkikäteen jarrua. Mitään rasitusvaivoja ei ilmennyt ei edes ensimmäisen päivän jälkeen olkapäät eivät olleet arat. Yhden kerran kun tulin reitille sivusta niin kompuroin kivissä ja nilkka vääntyi vähän. Jos olisin ollut rinkan kanssa liikkeellä niin matkanteko olisi voinut päättyä siihen. Nyt tuntui vähän aristustusta nilkassa joka loppui jonkin ajan kuluttua. Vyön solki löystyi alkumatkasta ja kiristelin sitä aika ajoin. Illalla ompelin karhunlangalla muutaman tikin niin loppui löystyminen. Ei kannata ommella vyöhön kuin muutama tikki. Kun syksy tulee niin vaatteita on enemmän päällä ja vyötä voi joutua säätämään siksi vain muutama tikki. Vasta Nammalkurun kohdalla tapasin muita vaeltajia. Kaikki olivat kiinnostuneita kärrystä paitsi yksi sporttisen näköinen vaeltajapariskunta kun he ohittivat minut vain jäykästi tervehtien. Saattoivat olla ulkomaalaisia. Tavaraa oli vetäjän voimiin nähden liikaa alkumatkasta. Tai oikeammin mäet olivat hieman liian jyrkkiä minun kunnolleni. Pian siirryinkin reitin sivulle ja kuljin alempana kuin reitit menivät. Umpimaastossa kärry kulki pehmeästi ja näin paljon sellaisia paikkoja mihin en muuten olisi mennyt. Löysin yhden nimettömän pikkujärven rannalta jonkun oman erämaakämpän. Kämpälle ei johtanut mitään tietä ja kartassakaan ei ollut lähimailla tietä. Kämppä oli avoinna ja samassa pihapiirissä oli kota sauna ja puuvaja. Jäljistä päätellen kämpällä ei ole oltu ainakaan tänä keväänä. Ainoa miinus reissulla oli lämpötilat. Kun lämpö hiipii lähemmäs 25 astetta plussan puolella niin se on meikäläiselle liian kuumaa.

Plussat ja miinukset +Kärry toimi hyvin + Kun pitää levätä niin aina löytyy joku kivi tai juuri jota vasten kun kärryn peruuttaa niin silloin alkaa lepo. +Tavaramäärään nähden kevyt vetää +Kulkee hyvin poluttomassa maastossa. +Mahdollistaa pitemmät päivätaipaleet +Kaatuessa jalkavauriot pienempiä kun rinkan kanssa

-Vetovyön soljen luistaminen ensimmäisenä päivänä -Helppo ottaa liikaa tavaraa mukaan

Lähtötunnelmissa

17.8.2013
Kävin esittelemässä eräkärryä Tunturiladun kesäpäivillä Hämeenlinnan evolla. Paikalla oli n 40 osallistujaa ja kun vedin kärryn nuotipaikalle niin yleisö oli hyvin kiinnostunut eräkärrystä. Muutama suoritti koevetoja nurmikolla ja he olivat hyvin tyytyväisiä näkemäänsä. Muutamia puhelinnumeroita vaihdettiin ja syksyllä on tarkoitus järjestää tapaamisia kärryjen merkeissä.

20.9.2013
Erä lehden 11/13 numerossa on hyvä juttu Eräkärrystä. Tekijänä Harri Paananen Pudasjärveltä.

http://eralehti.fi/?p=243544&shared=243544-95505fa5-999

22.09.2013
Latu ja polku lehden numerossa on Raija Hentmanin kirjoittama juttu Eräkärrystä. Entinen työkaverini luki jutun tunnisti idean isän ja halusi testata kärryä. Kävimme pienellä testilenkillä Hämeenlinnan Moreenissa. Testilenkin perusteella jälleen yksi vaeltaja vakuuttui kärryn toiminnasta.Ensin tehtiin muutaman sadan metrin l enkki tyhjällä kärryllä. sitten nostettiin rinkka kyytiin. Kuvassa rinkassa on kuormaa n 10 kg. Tällaisella kuormalla on hyvä aloittaa Eräkärryn vetäminen. Seuraavalle lenkille kuormaa lisätään noin viiteentoista kiloon ja sitten kerta kerralta enemmän. Itsekin kokeilin tätä kuormaa ja se tuntui kuin ei olisi mitään perässsä. Näin pienellä kuormalla olisi mahdollista käyttää kävelysauvoja. Täytyy jossain välissä tehdä testi ja lisätä kuormaa 5 kg välein niin saadaan selville maksimikuorma missä sauvat toimivat.





Alemmassa kuvassa näkyvät uudet vetovaljaat. Nämä ovat säädettävissä edestä ja takaa. Valjaiden selkäosassa on mahdollista käyttää Molle yhteensopivia taskuja. Juomarakon kiinnitys selkään voisi olla toimiva ratkaisu

23.9.2013
Latu&polku lehdessä on julkaistu juttu eräkärrystä



28.9.2013Eräkärryä kokeilemassa Mallinkaistenjärvellä
Uusi levypahjainen kärry oli ensi kertaa täydellä retkivarustuksella käytössä. Mallinkaisten järven rantaa kulkee merkattu polkureitti. Järvellä on kota ja kaksi laavua. ====Laavuilla on jonkinlainen puuhuolto mutta käymälöitä niissä ei ole. Poluista päätellen alueen käyttö ei ole kovin vilkasta. Parin paikailisen kalamiehen mukaan he eivät ole koskaan nähneet ketään rinkan kanssa liikkeellä. Alue sopi hyvin päiväretkikohteeksi. Mallinkaisten järvi on kirkasvetinen karu järvi. Ainakin aikaisemmin järven vesi sopi talousvedeksi ilman keittämistä. Nykyisestä tilanteesta en ole aivan varma. Meillä oli kaksi kärryä mukana, toinen alkuperäinen metallirunkoinen ja toinen uudella levyrakenteella toteutettu. Polku jota kuljimme oli aika kivistä mutta molemmet kärry kulkivat hyvin. Metallirunkoisesta kärrystä kuului jonkkun verran kolinaa kun se osu kiviin. Levypohjainen kärry ei kolissut. Metallirunkoiseesa kärryssä oli pelkästään päiväreppu. Levyrunkoisessa oli Savotta 906 joka painoi 18,4 kg. En ole aikaisemmin vetänyt näin kevyttä kuormaa. Kevyt kuorma tuli tasapainossa ja tuli sellainen tuntuma että olisin voinut käyttää kävelysauvoja. Raskaammilla kuormilla kävelysauvojen käyttä ei ole mahdollista. Täytyy tehdä enemmän kokeita kevyemmillä kuormilla. 18,4 kg kuorman vetäminen tuntui hartioissa samalta kuin olisi ollut joku pieni päiväreppu kannossa. Uudet valjaat eivät hiostaneet yhtään. Valjaiden säätäminen oli helppoa. Kun valjaita voi löysentää niin pukeminen on helpompaa ja kun on taipaleella niin valjaita voi tarpeen mukaan säätää kulkemisen aikana.====



Vasemmalla vanhempi malli ja uusin oikealla.

Erään kokeilijan havaintoja Eräkärrystä

====**Tuon yhden vetokokemuksen perusteella koin, että kärryn vaikutus kävelytekniikkaan oli aika vähäinen. Tietysti painokin siinä oli mulla kevyt. Käsien käyttö, vartalon kierto ja askellus kaiken kaikkiaan tuntui aika normalilta. Pidempään kulkiessa painavamman taakan kanssa saa tietenkin vasta todellisen kuvan kuormituksesta alaselkään ja jalkojen niveliin. Mutta se oli musta positiivista kun vartalon kierrot olivat normaalimmat kuin rinkan kassa kävellessä. Tietysti rangan välilevyihin kohdistuva rasitus on näin äkkiseltään ajateltuna paljon pienempi **====

=

 * Löysin firman jossa voi teettää pieniä määriä tarroja. Odotan innolla minkälaista jälkeä he tekevät. Vöiden toppauksien suhteen on takapakkia. Valmistaja on lopettanut paksumman toppauksen valmistamisen ja tuonut markkinoille ohuemman ja kapeamman toppauksen. Nyt pitää miettiä kokonaan uusiksi toppausten hankkiminen **=====

**12.10.2013 **
Teimme videonpätkän uusimmasta eräkärrystä

[]

13.10.2013
Uutisissa näytettiin Eräkärryä. Eräkärryn osuus alkaa 4,29 eteenpäin

Video ei enää näy areenassa. Laitan videon tähän kun saan muokattua

18-20.10.2013
Savusilmät Evolla

Vaellusnetin kokoontumisessa Evolla uusi Eräkärry herätti mukavasti mielenkiintoa. Noin 10 savusilmää halusi kokeilla kärryä ja kärrystä taidettiin ottaa useamman henkilön voimin mittoja. Muutamat olivat lainaamaan kärryä ensi kesänä. Tyypillinen kokeilu oli sellainen että kokeilija veti kärryä ensin jonkun matkaa tyhjänä ja sitten paluumatkalle lastattiin kärryyn 20-25 kg painava pölkky tai pari. Erään kokeilijan kommentti oli että kun tyhjään kärr yyn laitettiin kuormaa niin olkapäissä paino ei lisääntynyt yhtään ja kuorman kääntyessä tuntui että kyydissä on jotain.



Pölkyn kuljetusta Eräkärryllä. Maasto on helppokulkuista hiekkakangasta.

22.10.2013
Eräkärryllä on tehty tähän mennessä yhteensä 8 lapppiin suuntautunutta vaellusta eri henkilöiden toimesta

2011 Tsarmitunturille 2011 Ylläs 2012 Ylläs 2012 Salla 2012 Lemmenjoki 2012 Sevettijärvi 2013 Ruotsin tunturialueella 2013 Ylläs- vuontisjärvi

Eteläisempiä kohteita 2014 Repovesi 2015 Ruunaa 2015 Hammastunturin alue, Outa-Suivakko 2016 Pukalan virkistysmetsä 2017 Nuuksio

Lisäksi lukuisia viikonloppureissuja ympäri Etelä-suomea

8.11.2013
Kaksi kärryä lähti uusiin seikkailuihin.



Edessä 20" pyörällä varustettu ja takana 16" pyörällä ja levyrungolla oleva kärry.

09.11.2013
Eräkärryn nimityksiä

Rinkkakärry Vaelluskärry Rinkan vetokärry Vaellusvaunu Vaellusvankkurit Tavarakärry Rinkan vetokärry Reppukärry Varustekärry Vaeltajan peräkärry Kävelijän peräkärry Retkeilijän peräkärry Vaellushepo Vaellusrattaat Vetorattaat Erärattaat Vaelluspurilaat Eräpurilaat Rinkkavaunu Rinkkarattaat Peräkärry kävelijälle Kävelijän kärry

13.11.2013
Erälehden juttu Eräkärrystä tässä linkissä. Harri Paanasella oli Eräkärry useamman kuukauden käytössä. Tämä on varmaan paras käyttökokemuksiin perustuva juttu tähän mennessä. Harrilla on hyvin perusteellinen ote siihen mitä hän testaa.

http://eralehti.fi/?p=243544&shared=243544-95505fa5-999

26.11.2013
Eräkärryn versio 5.2 on valmistunut ja testattu viikonloppureissulla.Uutta on pohjalevy jossa on leveämmät urat aisoja varten, samoihin uriin voi laittaa irtoremmeillä varusteita kiinni. Aisojen pituuden säätöön enemmän vaihtoehtoja. Alalevy hieman pitempi. Pyörän ripustus kiinni neljällä ruuvilla. Helppo irroittaa kuljetuksen ja varastoinnin ajaksi. Uusi vetövyö jossa enemmän säätövaroja.



28.11.2013
Nyt kun Eräkärryn luotettavuudesta on näyttöä niin rinkan voi jättää kotiin ja pakata kärryn kuvan mukaisesti. Kassissa on kaikki pikkutavara. Makuupussi, makuualustat ovat kiinni irtoremmeillä ja teltta on kiinni irtoremmeillä etupuolella. Teltta on etupuolella sen takia että se tasapainottaa kuormaa ja vie painopistettä alaspäin. Varustus sopii hyvin parin kolmen päivän reissulle.



22.12.2013
Laitoin Eräkärryyn suksen. Vielä puuttuu lumi että pääsisi kokeilemaan.



2.2.2014 Suksella varustettu Eräkärry
Suksi kiinnitetään eräkärryn pyörään kahdella irtohihnalla. Näin pyörän liikkuvauus säilyy.Kävin tänään ensimmäisen kerran kokeilemassa suksella varustettua eräkärryä. Kuormaa oli n 15 kg. Lunta oli n 10 cm, liian vähä eräsuksille. Suksella varustettu eräkärry tuli mukavasti perässä. 2 km jälkeen pidin taukoa ja huomasin että suksi oli vähän vinossa. Rst kiinnike oli irronnut reiästään. Olin laittanut sen liian eteen niin se pääsi luistamaan reiästään. Kun sain suksen oikein paikalleen niin matka jatkui. Kaatuneen puun ylitys ei onnistu suksen kanssa kun on yksin liikkeellä. Kaverin kanssa onnistuu siten että toinen nostaa kärryn pyörästä kärryn yli puun. Suksi ei vaikuta muuten kärryn ohjattavuuteen. Kun tulin autolle ja otin suksen pois ja suoritin pienen koevedon pyörällä niin huomasin että pyörä hieman kiemurtelee lumessa. Eräkärry on vähän raskaampi vetää. Ero on kuitenkin hyvin pieni. Täytyy tehdä uusi koe jos saadaan enemmän lunta.

29-30.12.2013 Eräkärryn ulkoilutusta Evolla
Lähdimme kinkunsulatusreissulle evon alueelle. Auton jätimme Jussinkatoksen eteen. Ilmassa oli pientä tihkua ja taivas oli harmaa. Otin kärryt autosta ja laittelin ne vetokuntoon. Toisen kärryn aisojen leveyttä piti vähän kaventaa Aisojen ruuvit kiinni ja kiristys. Nostin valmiiksi pakatun rinkan autosta ja asettelin kärryyn. Kärryn yläpäähän laitoin makuualustan rinkan alle ja sain siten rinkan pystympään. Toiseen kärryyn laitoimme rinkan ilman makuualustaa. Makuualusta oli sijoitettu normaalisti rinkan yläkaareen. Kokeilin räikällä varustettua kuormaliinaa yläpään kiristyksessä. Paljon helpompi kiristää räikällä kuin vetämällä ja painamalla tavallisella liinalla. Laitoin valjaat kiinni ja kiristelin säädöt niin että vetovyö nousi navan yläpuolelle. Nykyiset valjaat on helppo säätää sopivalle korkeudelle. Tosin se sopivampi korkeus tuntuu koko ajan nousevan. Kaippa se päättyy kun vyö on kainalossa. Ensimmäisen tauon pidimme kun pääsimme Pitkäniemenjärven Varauslaavulle. Siitä jatkoimme reittiä pitkin kohti Vähäkeltaojan laavua. Vähän matkaa kuljettuamme ylitimme siltaa pitkin Pitkäniemenjärveltä lähtevän puron. Silta on uusittu ja siinä on kunnon kaiteet ja Eräkärry juuri mahtuu kulkemaan siitä. Sillan jälkeen on jyrkät raput ylöspäin joista pienellä tärinällä selvisimme.  Kun olimme kulkeneet reittiä noin kilometrin niin tulimme hakkuualueen reunalle. Aluksi näytti siltä että joudumme arvailemaan reitin mutta reittimerkinnät oli säilytetty. Hakkuualueella oli melkoisesti oksaa ja risua mutta kärryt kulkivat hyvin. Ylitimme rahtijärven tien ja sen jälkeen matka jatkui tienpohjaa pitkin Vähäkeltaojan laavulle. Vähäkeltaojalla puuvarasto oli ihan täynnä klapeja ja muita kulkijoita ei näkynyt joten saimme olla ihan rauhassa. Ruokailimme kaikessa rauhassa ja jatkoimme illan pimetessä kohti Sorsakolua. Pimeässä teimme kuitenkin ympyrän ja palasimme Vähäkeltaojalle yöksi.

Aamulla nukuimme pitkään ja aamupalan jälkeen suuntasimme uudelleen kohti Sorsakolua. Sää oli pilvinen mutta ei satanut yhtään. Koitin katsella missä olimme illalla menneet väärin mutta en löytänyt polkujen risteystä. Vähäkeltaojalta reitti kulkee aluksi tietä pitkin mutta sukeltaa sitten metsään. Metsätaival on aluksi hyvin kivistä ja jyrkkiä mäkiä. Kivikossa maa on kulunut ja polku on eräkärryllekin haasteellista mutta kyllä siitä läpi tultiin ilman isompia ongelmia. Kun on jyrkässä rinteessä kaatunut puu niin ylitettäessä pyörä luistaa heilauttaen kärryä. Siitä ei ollut mitään ongelmia se vaan piti ottaa huomioon. Viimeiset sadat metrit Sorsakolulle on mukavaa polkua. Sorsakolulla pidimme tauon ja lähdimme sitten kohti Valkeamustajärveä. Reitti kulki aluksi metsässä mutta pian se vaihtui tieksi jota pitkin oli helppo kulkea. Kun käännyimme Valkeamustajärventielle niin katselimme järven rannalla olevia majavan syönnöksiä. Jäljistä päätelle majavat olivat ruokailleet siinä aivan hiljattain. Kaivuri oli ilmeisesti poistanut rummun edestä padon ja järven pinta oli laskenut jonkun verran. Mustien lehtien peittämä maa oli aika ilkeän näköinen. Kävelimme hiljaksiin kohti Valkeamustajärven laavua. Söimme hieman eväitä ja jatkoimme sen jälkeen oikopolkua kohti Rahtijärven parkkipaikka jossa oli kaverini auto. Jätimme toisen kärryn parkkipaikalle ja minä jatkoin yksin kohti Syrjänalusen laavua.

Ilta oli pimennyt ja ylitin samaa hakkuaukeaa kuin edellisenä päivänä. Nyt oli kuitenkin pimeää. reittimerkinnät olivat hyvin näkyvissä paitsi aivan hakkuaukean ulkoreunalla. kadotin polun ja jätin kärryn maahan ja lähdin etsimään polkua. En ollut mennyt sivuun kuin n 30 metriä. Kun on pimeää niin sekin riittää. Otin kärryn kantoon ja jatkon matkaa. Pimeällä osaa arvostaa heijastavia reittimerkkejä. Matkalla oli yksi karttaan merkitsemätön laavu ja tovin luulin että siellä olisi porukkaa mutta kun pääsin laavulle niin huomasin että siellä ei ole ketään. Pidin mehutauon ja jatkoin sitten matkaa. Tietä pitkin oli helppo kävellä ja metsä oli aivan hiljainen.  Kun aloin lähestyä laavua niin olin haistavinani hajua. Aluksi ajattelin että savunhaju tulee pipostani joka on hyvin savustettu. Sitten näin lampun valoa ja tiesin saavani seuraa. Laavulla oli kaksi nuorta naista ja yksi tsekki. Heidän kanssaan jutellessa ilta kului nopeasti. Kävimme nukkumaan n klo 21.30. Aamulla heräilimme samaan aikaan ja aamutoimien jälkeen muut lähtivät taipaleelle ja jäin yksikseni pakkailemaan tavaroitani. Aamuyöstä oli vähän satanut mutta sade oli tauonnut ja taivaalla oli muutama sininen reikä pilvien lomassa. Lähdin laavulta tietä pitkin kohti Jussin katosta. Matkalla poikkesin luontopolulle ja löysin sieltä Hautjärven missä majavat olivat padonneet laskuojan ja olivat tehneet melkoisesti metsätöitä. Suurimman kannon halkaisija oli noin 50 cm. Saavuin autolle joskus klo 14 aikaan ja vähän sen jälkeen taivaalta alkoi satamaan räntää. Molemmat kärryt toimivat hyvin ja matka taittui mukavasti. Mitään hiertymiä tai paikkojen kipeytymistä ei ollut. Kuorma olkapäillä on niin kevyt että olkapäätkään eivät kipeytyneet. Ainoa miinus oli kumisaappaat. Villasukista huolimatta jalkaterät tuntuivat uivan märissä sukissa. Leirikengät olisivat auttaneet tilannetta mutta ne jäivät kotiin. Olisi tauoilla voinut vähän kuivatella sukkia. Toisaalta kumisaappailla oli huoletonta rymytä märillä poluilla, ei tarvinnut kierrellä vesilammikoita. Kaverini veti kärryä nyt kolmannen kerran ja hänen toteamuksensa oli että se sujui varmemmin kuin edelliset kerrat. Eräkärryn kanssa kannattaa tehdä muutama lyhyempi reissu ennen kuin lähtee viikkojen taipaleille.

 Nuuksiossa Lokakuussa 13.10.2013 Kuva on otettu sen jälkeen kun YLE:n kuvaukset oli tehty. Tarkoitus oli saada ulkoilijoiden kommentteja. Nuuksion kulkijat eivät juurikaan pysähtyneet keskustelemaan tai kyselemään. Tyypillinen reaktio oli sellainen että ilme muuttui kysyväksi ja sen jälkeen ihmetteleväksi. Tuollaista hiekkapaanaa kulkee ilokseen.

2.3.2014
Teimme uuden videon eräkärrysta missä näkyy kuinka eräkärry kulkee poluilla ja umpimetsässä

http://www.youtube.com/watch?v=87T2V1qDyp4

15.3.2014.
Minulle tarjoutui tilaisuus eräkärryn esittelyyn Haltian teemapäivänä. Lähdin kotoa aamulla yhdeksän maissa. Yöllä kevät oli ottanut askeleen takapakkia talven suuntaan. Saavuin Haltiaan n klo 10.30 ja etsin Hentmanin raijan käsiini. Helsingin lapinkävijät olivat jo levittäneet kirpparipöytänsä. Sovimme että Eräkärryn esittely onkin Haltian aulassa. Minulle paikka oli mitä mainioin. Kaikki Haltiaan tulevat kulkivat Eräkärryn ohi. Muutama tuttukin poikkesi. Pete Bee muiden ohella. Äkkiä huomasin ihmisten arkuuden. Kun ihmiset näkivät Eräkärryn niin he eivät suoraan tulleet juttelemaan vaan kun kysyin onko tuttu vehje niin useimmat jäivät juttelemaan. Osa ei selvästikään ilman apua tajunneet mistä on kysymys. Lapsiperheitä oli hamrmittavan vähän liikkeellä. Heille Eräkärry olisi mitä mainioin kuljetusväline. Muutamat intoutuivat kokeilemaan kahvoista kuinka keveä kuorma on. Oli vähän hämmästyneen näköisiä ilmeitä kun huomasivat kuinka kevyt kärry on kuorman kanssa. Minulla oli läppäri mukana missä viimeisin video pyöri. Seuraavan kerran pitää ottaa mukaan isompi näyttö ja joku banderolli missä lukee Eräkärry.

Luontokuvaaja Hannu Hautala katseli Eräkärryä

18.3.2014
Eräkärry menee pakattuna 90 x 50 x 40 laatikkoon. Ei vie paljon tilaa. Kärrystä on irrotettu 4 pultilla oleva pyöränripustus ja pyörä. Valjaat ja aisat ovat paikoillaan. Kärryn saa käyttökuntoon n,10 minuutissa. Näin pakattuna vie tilaa suunnilleen saman verran kuin rinkkakin. Hihnoilla kiristettynä näppärä paketti

Matkakertomus reissusta Repovedelle pääsiäisenä

22.5.2014 Kulutuslevyt eräkärryyn
Tänään tein vinkin perusteella kulutuslevyt eräkärryn alakulmaan



Alemmassa kuvassa on noin 10 reissun saldo kiveniskemiä. Ylläolevilla kulutuslevyillä ongelman pitäisi olla hallinnassa. Levyt ovat protoja, kokeilun jälkeen tiedän kuinka paljon niistä on iloa. Levyt ovat vaihdettavissa.



6-8.6.2014 Riihimäen erämessut
Minulle tarjoutui mahdollisuus tuoda Eräkärry näytille Erämessuille Riihimäelle. Tulin lauantaiaamuna Riihimäen ABC:lle jossa oli vastassa Panu Loisa. Hänen perässään ajelin messujen näytteilleasettajien parkkipaikalle. Purin kärryn autosta ja pakkasin vetokuntoon. Rinkka, teltta ja makuualusta painoivat yhteensä 22-24 kg. Kärry herätti kiinnostusta jo matkalla Suomen ladun teltalle. Päivän aikana kärry keräsi mukavasti katsojia ja osa messuvieraista halusi kokeilla kärryä. Tietenkin muutama katsoja epäili että kärry ei toimi sellaisissa paikoissa missä he kulkevat. Paha ottaa kantaa kun paikan nimet olivat minulle vieraita. Osa kävijöistä muisti nähneensä kärryn telkkarissa. Telkkarin voima tietolähteenä on edelleen vahva. Kukaan ei muistanut että Eräkärry vilahti uutisissa vaan yleisesti muistettiin että telkkarissa. Lehtijuttuja muistettiin heikommin vaikka Eräkärrystä on ollut juttu sekä Erä- että latujapolkulehdessä. Itse vetelin aina silloin tällöin näytöskierroksia teltan läheisyydessä. Lisäksi pidin kaksi tietoiskua eräkärryilystä Nokian jalkineiden osastolla. Sunnuntai meni suunnilleen samaa rataa. Kyselijöitä oli niin paljon että en juurikaan kerinnyt käymään muilla osastoilla. Messuilla kävijöitä oli kaiken kaikkiaan n 40000. Kahtena esittelypäivänä ja kolmantena sen jälkeen eräkärryn wikisivulla kävijöitä oli yli 200.

.

14.9.2014
Eräkärryt ovat olleet liikkeellä eri henkilöiden mukana ainakin norjassa, vätsärissä, kevolla, kilpisjärvellä ja utsjoella. Manto-ojan talkoissa oli 3 kärryä. Yhden aisan kiinnitysruuvista on lähtenyt kierteet ja ainakin 3 renkaan puhkeamista on vikalistalla. Yhtään kärryn totaalista hajoamista ei ole sattuunut. Käyttäjät ovat kuitenkin pääosin olleet tyytyväisiä. Aika yleistä on ollut se että alkumatkasta kun vetämiskokemusta on vähän niin kuorma on keikkunut ja ollut raskas vetää. Kokemuksen myötä kärryn veto on tuntunut helpommalta. Yhtään kärryä ei ole kuitenkaan jätetty taipaleelle.

14.10.2014
Kuvassa Jussi Lahtinen Oikealla Harri Rautiainen ja meneillään vyön säätö

Sain joku aika sitten postia Finn-Savotan laatujohtajalta Harri Rautiaiselta. Sähköpostiviestittelyn jälkeen sovimme vierailusta Savotan tehtaalle. Oli mukava käydä tehtaalla missä on oikeita ihmisä töissä. Eräkärryyn hän on tutustunut netin kautta. Hän on seurannut wikisivuja, vaellusnettiä ja Youtubea. Ensin kiersimme tehtaan. Tehdaskierroksen jälkeen kasasin Eräkärryn ja Harri ja tuotantopäällikkö Jussi Lahtinen tekivät pienen kierroksen lähimetsikössä. He pitivät kärryn toimivuudesta ja maastokelpoisuudesta. Kärryn tukevuus lisäsi uskoa toimivuuteen. Ulkonäöllisesti kärryssä on vielä kehitettävää mutta se onkin tiedossa. Seuraavissa versioissa tulee pieniä muutoksia. Itse kärryn peruskonstruktio on toimiva ja kestävä. Heiltä sain hyviä vinkkejä kärryn kehittelyyn.

1.11.2014
Opettajalehdessä on juttua eräkärrystä

http://www.opettaja.fi/cs/Satellite?c=Page&pagename=OpettajaLehti%2FPage%2Fjuttusivu&cid=1351276519632&juttuID=1408904299402

11.11.2014
Eräkärryn protopajalla on harmaat aivosolut olleet liikkeellä. Ensi keväänä on uutta aisojen kiinnitys vetovyöhön. Tällä muuutoksella on haettu parempaa kenttäkelpoisuutta. Muutos on helppo tehdä myöskin jo valmiina oleviin kärryihin. Eräkärry on entistä helpompi laittaa kuljetusasennosta vetoasentoon. Aisoihin on tehty pikakiinnikkeet ja aisojen kiristys tapahtuu nyt ilman työkaluja. Työkalupussia ei tarvitse pakata päällimmäiseksi.

31.1.2015
Eräkärryyn voi tutustua seuraavan kerran Luontokeskus Haltiassa talviluonnon päivillä 7.2.15 klo 10-15. Eräkärryssä on taas muutamia uudistuksia jotka ovat ensimmäistä kertaa esillä.

Haltia
Launtaina 7.2 kävin ulkoiluttamassa Eräkärryä Haltian talviluonnon päivässä. Muutama rohkea kokeilijakin löytyi Eräkärrylle. Aamupäivällä Eräkärry oli parkissa Risukeitinten kokoontumisajossa. Kun kävelin parkkipaikalta taphtumakentälle niin melkein jokainen vastaantulija pysähtyi katselemaan kärryä. Nyt on kysymysten luonne muuttunut. Perinteisten kysymysten rinnalle on tulleet "onko tämä kotimaista valmistetta, mistä näitä saa ostaa, ja missä tätä voisi kokeilla". Myöhemmin vedin kärryn Haltian aulaan jossa oli mukava jatkaa esittelyitä. Tapahtumasta jäi hyvä maku ja tietoisuus eräkärryilystä parani jälleen piirun verran.

Täydet kiitokset Haltian väelle. Toiset kiitokset menevät risurallin järjestäjille.

26.2.2015
Kokoonnumme Evon pitkäniemen järven rannalla ensimmäiseen eräkärryjen kokoontumiseen **21-22.3.2015**. Tuon paikalle muutaman kärryn joita halukkaat voivat kokeilla. Esillä on myös prototason lisälaite jolla eräkärryn käyttöalue laajenee oleellisesti. Tässä on hyvä tilaisuus yhdistää päiväretki ja tututusminen eräkärryilyn saloihin

Videolinkki eräkärryjen kokoontumiseen

https://picasaweb.google.com/112396597233768176286/EvoErakarryjenKokoontuminen?authkey=Gv1sRgCJL13e-T0bPFqgE#6129838505077347506

21.4.2015 Eräkärryyn jarrrut
Tänään kehittelin eräkärryyn sopivan toimivan jarrusysteemin. Kevät pukkaa päälle, saas nähdä kerkiänkö rakentamaan yhden ennen kesän reissua. Isoin työ on osien hankkimisessa. Jarrujärjestelmä tehdään valmiista tehdasosista. Hitsaamista tulee korkeintaan yksi sauma. Vanhan käytännön mukaan aikaisempiin kärryihin jarru on helppo asentaa jälkikäteen.

Ajatuksia eräkärryjen kehittelystä
Eräkärryä kun ryhdytään miettimään niin helpoin vaihe on kärryn runko. Materiaaliksi käy alumiini, teräs, tai erilaiset levyt. Pyöräkoon valinnassa pääsee helpommalla kun valitsee alle 20" pyörän. Isommissa pyörissä tulee enemmän vaikeutta saada tavarat riittävän alas että tukevuus säilyy. Isommalla pyörällä rakenne tulee helposti monimutkaisemmaksi. Aisojen materiaalina lienee hinta/laatusuhteeltaan paras teräsprofiili. Alumiini on mukavan kevyttä mutta sen taivutuslujuun ja jäykkyys ei ihan riitä. Jos pyrkii siihen että maksimi kuorma on n 15 kg silloin alumiini on hyvä materiaali. Kun katselee netissä erilaisia kärrykuvia niin suurimmassa osassa kärryjä aisat ovat suorat. Suora aisarakenne on helppo toteuttaa kotioloissa. Kangesta poikki sopiva pituus ja thats it. Kuitenkin aisa on se millä ratkaistaan pitkälle kärryn toimivuus. Suoralla aisalla saadaan kohtuullinen lopputulos. Suoran aisan käytössä hyötysuhde jää yleensä 50/50. Eli painosta puolet on kärryssä ja toinen puoli vetovyöllä ja hartioilla. Tästa seuraa se että kun kuormaa on yli 20 kg niin maaaston epätasaisuudet välittyvät vyöhön ilkeänä tärinänä ja iskuina. Tätä voidaan tiettyyn rajaan asti kompensoida vyön toppauksella. Kun aisoihin tehdään kulma niin silloin hyötyssuhde paranee helposti 70/30 eli 70% kärryssä ja 30% hartioilla. Parempiinkin lukuihin päästään kun kuormaa nostetaan pystympään mutta tuohon 70/30 lukemaan on helppo päästä. Teoriassa päästään lähelle 100 mutta silloin ongelmana on keskipituisella helposti kuorman korkeus. Kun kuorman korkeus kasvaa niin isommilla painoilla vipuvaikutukset lisääntyvät. Kuormasta tulee kiikkerä. Tärkein osa eräkärryssä on vetovyö ja aisojen kiinnitys siihen. Markkinoilla on muutama hyvä vyö. Nämä kaikki vetovyöt on perusteiltaan armeijan taisteluvöitä. Niiden hyvinä puolina on edullinen hinta ja kestävyys. Ei kannata ainakaan alkuun tehdä omaa vetovyötä. Materiaalien hankkiminen on työlästä ja on vaikea löytää ompelijoita joilla on joku käsitys millainen vyön pitäisi olla. Tukevin vetovyö on BW-taisteluvyö, sen vyöosa on paras mitä markkinoilta tällä hetkellä löytyy. BW.n tetsarien olkaimet ovat muuten hyvät mutta niiden pituussäätö on hankala. Eräkärryn vetovyön tulee olla suoliluiden yläpuolella ja silloin olkaimien säädön pitää olla helposti säädettävissä. Jos olkaimia on hankala löystyttää niin kärryn irroittaminen vaatii melkoista notkeutta hartioila ja käsiltä. Condor valmistaa TST-vyön toppausta joka mahtuu juuri ja juuri BW TST-vyöhön. Olkaimia löytyy hyviä ainakin englantilaisten ja hollantilaisten tetsareista. Jos haluaa saada oikein hyvän vetovyön niin se pitää yhdistellä useamman valmistajan vöistä, toppauksista ja olkaimista. Tämä vaihe vaatii notkumista netissä ja varmasti tulee muutama huti kun tilailee vöitä ympäri maailmaa Rinkan käyttämisessä vetovyönä ei ole vielä tullut vastaan hyvää ja yksinkertaista systeemiä. Toisaalta rinkan käytössä olisi omat hyvät puolensa. Rinkan kiinnitys selkään niin että se pitää kärryn pystyssä ja vakaana on omat ongelmansa. Rinkan lantiovyö pitäisi olla kireällä ja silloin se hankaloittaa lantion liikettä. Kyseeseen tulee silloin sellaiset rinkat joissa on putkirunko. Eräkärryn aisat kiinnitetään silloin putkirunkoon jollain saranalla.

11.10.2015 Uusi aisan sarana.
Pitkän miettimisen ja muutaman kokeilun jälkeen olen uudistanut aisan saranoinnin. Nyt ei tarvitse saada pultteja niin kireälle ja mahdollisessa kaatumistilanteessa aisa ei aukea. Pikakiinnityksen käyttö on sujuvampaa.



12.10.2015
Teetin muutaman Eräkärry lippiksen. Omaan lippikseen pitää tehdä hikinauha mustasta fleecestä



2.11.2015
Pajalla on ahkeroitu ja uusi erä aisoja on valmistunut. Tarroitus tuli tehtyä viimeisenä.





= =

https://erakarry.wikispaces.com/Talvinen+reissu+Evolle+1-3.1.16

31.1.2016
Teimme videon Eräkärryn käytöstä sauvojen kanssa

https://picasaweb.google.com/112396597233768176286/ErakarryJaSauvatKaytossa?authkey=Gv1sRgCIvf_Iqw--eMcg#6246046449983151698

17.3.2016
Laskujeni mukaan eräkärryihin on tehty 16 erilaista aisaa. Nyt on tehty viimeisin malli. Kärryn käyttöönottoon ei tarvita työkaluja. Rakenne on yksinkertainen ja luja Ei tarvitse kiristää kuin yksi mutteri.



10.4.2016
Laitoin uutta videota. Hiihtokelit ovat jo ohi

https://picasaweb.google.com/112396597233768176286/Erakarry201602?authkey=Gv1sRgCNGP9tXela_h7wE#6269391998280712306

23.8.2016
Eräkärryyyn tulee vetovyöhön uusi kotimainen toppaus. Maailmalla tetsarivöiden valmistajat muuttavat mallejaan niin nopeasti että on mahdotonta pysyä mukana. Siksi teetän oman mallin jota sitten riittää halukkaille. Toppauksia tulee kahta eri pituutta 80 ja 90 cm Vetovyöksi tulee vanha kunnon BW vyö toisena vaihtoehtona on Miltecin tukevata vyö.



Vyö ulkopuolelta

Vyö sisäpuolelta. Verkkoneulos hengittää hyvin ja vyö ei juurikaan hiosta

10.10.2016 Eräkärryn pukeminen
Tein **videot** sivulle lyhyen videon eräkärryn pukemisesta. Tärkeimmät pointit ovat vetovyön säätäminen niin että se on napakasti kyljissä ja vetovyö on riittävän korkealla. Mikäli näitä ei osaa säätää kunnolla niin Eräkärry toimii huonosti.

https://goo.gl/photos/tt53rk3AvK5ciodd8

14.10.2016 Eräkärryn käytöstä
Nyt on tullut vastaan sellainen ilmiö että henkilö lainaa Eräkärryä ja lyhyen opastuksen jälkeen lastaa vastoin neuvoja ison kuorman kärryyn ja pahimmassa tapauksessa lähtee suoraan pohjoiseen johonkin hankalaan maastoon. Vielä kun haluaa maksimoida kurjuuden niin unohtaa autuaasti kaikki ohjeet. Kaikki ymmärtävät että kun ostaa uudet vaelluskengät tai rinkan niin ne pitää ajaa sisään. Eräkärrystä ajatellaan että heti voi pistää maksimi kuorman ja sitten taipaleelle. Toisaalta osoituksena Eräkärryn kestävyydestä edes nämä käyttäjat eivät ole saaneet yhtään kärryä rikki.

28.2.2017
Eräkärryn keventäminen etenee. Uusimman 16" eräkärryn paino on noin 12 kg. kevennystä 2 kg. Kevennys on saatu aikaan materiaalivalinnoilla.

25.5.2017
Tein kokeeksi mahdollisimman yksinkertaisen ja keveän kärryn. Paino on puristettu 10,5 kg. Tällä on hyvä testata kevyempien materiaalien kestävyyttä. Tästä on helppo tehdä kapeampi malli naisille ja lapsille. Aisojen materiaali vaihtuu yhdistelmään alumiini/teräs.



15.7.2017Eräkärryn painoista ja kuormasta
Mittasin tänään eräkärryn todellisia kuormapainoja. Mittaus suoritettiin niin että 3 kärryyn pakattiin 25,4 kg tavaraa Rinkka, makuualusta ja -pussi lisäksi teltta. Mies punnittiin ensin henkilövaakalla ja sitten puettiin kärry ilman tavaroita jolloin saatiin kärryn kuivapaino kärry puettuna. Sitten lastattiin tavarat ja punnittiin mies ja tavarat ja erotuksena saatiin paino olkapäille. Kärryt punnittin matkalaukkuvaakalla.

16" pyörä ohuella levyllä tyhjä paino 5,2 kg kuorman kanssa 12,2 kg Kärryn paino 12 kg Kuorma 25,4 kg 16" pyörä tavallisella levyllä tyhjä paino 6,2 kg kuorman kanssa 12.9 kg Kärryn paino 13 kg Kuorma 25,4 kg 20" pyörä tavallisella levyllä tyhjä paino 5,9 kg kuorman kanssa 13,9 kg kärryn paino 13,5 kg Kuorma 25,4 kg

Hyötysuhde on aika mahtava

22.8.2017
Tilastoja katselukerroista Kuvassa vuoden 2017 malli. Suurin muutos on aisojen pikakiristys

1.9.2017
Eräkärryn vyötoppauksien tekijä ei enää kerkiä tekemään uusia toppauksia. Nyt on edessä uuden ompelijan etsiminen. Löysin kangastukkun josta löytyy sopivan väristä kangasta. Nyt olen saanut sisäpuolen kankaan ja toppauksen pehmusteet. Lähipäivinä vien kaikki tarvikkeet ompelijalle ja ehkä parin viikon päästä saan ensimmäisen uuden vyötoppaukksen kokeiluun

7.9.2017
Huomenna aloitan sähköeräkärryn rakentamisen. Pyörä on asennettu paikoilleen. Seuraavaksi on hommana hitsata pätkä polkupyörän ohjaustankoa aisaan. Ensi viikolla saan aisan maalarilta ja sitten alkaa varsinainen kärryn kasaaminen. Vein piirustukset peltisepälle ja maanantaina saan tavaratelineen mihin asennan koko paketin. Nyt on moottori asennettu ja koevedot tehty. Kun sähkö auttaa eteenpäin menossa niin ei jää muuta hommaa kuin kannatella kuormaa. Tämän helpommaksi vaeltaminen ei enää tule. Vielä on testaamatta kuinka pitkälle yhdellä latauksella pääsee.

Ensimmäisessä sähköistysversiossa sijoitin akun pyörän päälle. pyörän päällä oleva akku muutti mukavasti painopistetttä alemmaksi mutta sen kuljettaminen autossa osoittautui hankalaksi.

7.10.2017
Sijoitin akun ja elektroniikan kärryn sisäpuolelle. Nyt kaikki sähköjohdot ovat kärryn sisäpuolella ja ovat paremmin suojassa. Painopiste muuttui vain hiukan mutta nyt kärryn kuljettaminen autossa sujuu helpommin. Kärry mahtuu yhtä hyvin kuin aikaisemminkin.

9.10.2017
Ensimmäinen kuva Sähköeräkärryn viimeisimmästä versiosta. Akku on sijoitettu kärryn sisäpuolelle ja näin on saatu kaikki johdot suojaan. Ensimmäiset muutaman sadan metrin koevedot on suoritettu. Vielä pitää testata ja kokeilla kuinka pitkälle yhdellä akun latauksella pääsee. Moottorin teho on 250w ja akun kapasiteetti 36v 12ah. Pyörän koko on 20". 16"tulee myöhemmin rakennettavaksi



16.10.2017
Nyt löytyy Eräkärry facebookista

https://www.facebook.com/search/top/?q=Er%C3%A4k%C3%A4rry&init=mag_glass&tas=0.2883655233393525&search_first_focus=1508183977300



13.11.2017 Uusi vetovyö
Kun BW tetsarivyön saatavuus on hieman epävarmaa niin on aika suunnotella omaa mallia. Ensimmäinen protyyppi on valmistunut ja kävin sitä testaamassa viime viikonloppuna. Vyö on tukevampi kuin nykyinen käytössä oleva. Ulkona olevia osia pitää hieman muotoilla. Tämä malli on muovia mutta mahdollisesti materiaali vaihtuu ekologisempaan. Ainakin yhden prototyypin teen.



Kuvassa ensimmäinen versio. Vielä puuttuu soljet ja olkaimet.

21.11.17 esittely


Eräopaskurssi tutustumassa Eräkärryyn

24.1.2017 Eräkärryn osien valmistus
Eräkärryyn tulee ensimmäiset pienet osat 3D tulostuksella. Teen tukikahvat 3D tulostuksella, näin voin toteuttaa yksilöllisiä ratkaisuja helposti. Kahvat tulevat olemaan oranssin väriset kun ei ollut keltaista muovia. Osissa käytettävä muovi on PLA muovia. //** PLA ** // (Poly-Lactic Acid eli polylaktidi) on kestomuovi, jota saadaan sellaisten kasvien tärkistä kuin maissi, kassava, sokeriruoko, viljat ja sokerijuurikas. Koska se on saatu biologisista lähteistä, tällainen kestomuovi voi olla biohajoavaa oikeissa olosuhteissa (kuten aktiivisessa kompostissa, kun läsnä on tarpeeksi happea), ja siksi sen ympäristövaikutus on paljon pienempi kuin fossiilipolttoaineista tehtyjen kestomuovien.

<span style="background-color: #ffffff; color: #555555; font-family: "Helvetica Neue",Helvetica,Arial,sans-serif; font-size: 16px;">Eräkärryt Haltiassa risukeittimien kokoontumisajoissa 3.2.18
Lähdin aamulla kohti Haltian luontokeskusta. Riihimäen ABC:ltä otin mukaan kaverini ja jatkoimme matkaa kohti Haltiaa. Saavuimme perille n klo 9.30.Otin autosta ensin sähköeräkärryn jolla kuskasimme rinkan ja muut tykötarpeet Haltian kentälle. Kota nousi nopeasti pystyyn ja kun yleisöä alkoi tulemaan niin laitoin risukeittimet pöhisemään ja hain toisen eräkärryn autolta. Risukeittimet tuntuvat kiinoostavan suurta yleisöä. Eräkärryt herättivät mukavasti huomiota. Sähköeräkärryä pari innokasta kokeilikin. Nyt yleisössä ei ollut yhtään katsojaa joka ei uskoisi että eräkärry toimii. Kaksi katsojaa oli tullut vartavasten katsomaan miltä eräkärryt tuntuvat ja näyttävät luonnossa. Päivä kului ratoisasti risukeittimistä ja eräkärryistä tarinoidessa. Yhtään oman eräkärryn suunnittelijoita tai rakentajia ei ilmaantunut paikalle.

Sähköeräkärry etualalla. Sähköeräkärryyn laitoin nastarenkaan kun tavallinen suti vähän joka paikassa. Tuntuma on että nastarengas saa olla paikallaan ympäri vuoden.

=Wikisivut poistuvat käytöstä tämän vuoden aikana ja jatkossa Eräkärryn taipaleesta voit lukea Blogista= Siirän näiden sivujen sisällön Eräkärry blogiin lähiaikoina. Siirsin wikisivut blogiin, nyt ne on järjestetty vuosittain.

https://www.blogger.com/blogger.g?blogID=2823514598591228283#allposts